Anmelder: Landbrugsstyrelsen

CVR. nr.: 20814616

Navn:

Adresse: Pionér Allé 9

Postnr.: 6270 Tønder

Telefon:

E-mail:

# Vådområdedeklaration

# for ”Navn”

Deklaration om rådighedsindskrænkninger på arealer ved XX-engen i forbindelse med etablering af vådområde i XX Kommune. Arealet ligger på hele matr.nr. XX, YY. Tilsagn er givet i medfør af bekendtgørelse nr. 951 af 30. juli 2010 om tilskud til kommunale vådområdeprojekter. Vådområdets beliggenhed fremgår af vedlagte kort i målestok 1:4.000

§ 1

Arealet er omfattet af følgende rådighedsindskrænkninger:

Arealet skal permanent henligge som vådområde og fastholdes som græs- eller naturareal.

Skov, som er etableret forud for indgivelse af ansøgning om tilskud, kan dog opretholdes.

1) Arealerne må ikke anvendes til etablering af skov eller energi-, lav- eller stævningsskov.

2) Arealerne må ikke anvendes til dyrkning af afgrøder, herunder ikke anvendes til frøproduktion og til dyrkning af energiafgrøder, prydvækster, pyntegrønt og juletræer, hvilket dog ikke er til hinder for, at græs og anden plantevækst på arealerne kan anvendes til græsning, slæt, rørskær eller lignende.

3) Arealerne må ikke tilføres plantebeskyttelsesmidler. Landbrugsstyrelsen kan i særlige tilfælde dispensere fra forbuddet mod tilførsel af plantebeskyttelsesmidler.

4) Arealerne må ikke tilføres gødning, bortset fra den gødning, der efterlades af græssende husdyr.

5) Arealerne må ikke tilføres jordforbedringsmidler.

6) Arealerne må ikke omlægges.

7) Der må ikke tilskudsfodres på arealerne. Mineraler betragtes ikke som tilskudsfoder. Landbrugsstyrelsen kan i særlige tilfælde dispensere fra forbuddet mod at tilskudsfodre på arealerne.

8) Aktiviteter, som ejere og forpagtere iværksætter eller tillader på den del af arealerne, der ligger nærmere end 5 meter fra åbne vandløb, søer over 100 m² og kystlinjer, skal udføres på en måde, der ikke medfører erosion af nævnte del af arealerne. Afstanden regnes fra vandløbets eller søens øverste kant eller for så vidt angår kystlinjer fra årets normale højeste vandstandslinje. Landbrugsstyrelsen kan i særlige tilfælde dispensere fra bestemmelsen i 1. pkt.

9) Kontrolmyndigheden skal have adgang til projektområdet i forbindelse med kontrol.

10) Der skal være den adgang til projektområdet, der er nødvendig for at kunne opfylde betingelser vedrørende vedligeholdelse af anlæg.

1. EKSEMPEL: Bundkoten ved udløb skal opretholdes i kote xx.x DVR
2. EKSEMPEL: Den til en hver tid ejer af matr.nr. 3 (lodsejer udenfor) har adgang til at vedligeholde sine dræn ved at spule inde fra projektområdet.
3. ……

11) Den naturtype og tilstand, der dannes som følge af de bestemmelser, der tinglyses i medfør af nærværende bekendtgørelse, er ikke omfattet af undtagelsesreglen (1-årsreglen) i § 2, stk. 1 og 3, i bekendtgørelse nr. 1172 af 20. november 2006 om beskyttede naturtyper eller senere bestemmelser, der måtte afløse de nævnte bestemmelser.

12) Den, Landbrugsstyrelsen bemyndiger dertil, skal have adgang til udendørs arealer i projektområdet i forbindelse med målinger af effekten af projektet på vandmiljøet og naturen, herunder til at tage jord- og vandprøver.

Rådighedsindskrænkningerne er permanente og gælder efter anlægsarbejdets afslutning (jf. aftaler med XX Kommune og tilsagn fra Landbrugsstyrelsen, J. nr. 32310-XX.

Den til enhver tid værende ejer skal tåle de gener og ulemper, som rådighedsindskrænkningerne medfører.

§ 2

Påtaleberettiget vedr. forhold i nærværende deklaration er Landbrugsstyrelsen under Miljø- og Fødevareministeriet.

§ 3

Deklaration begæres tinglyst servitutstiftende og med prioritetsstilling forud for allerede tinglyste rettigheder. Hjemmelen hertil er i h.t. Naturbeskyttelseslovens § 55 stk. 3.

Deklaration om rådighedsindskrænkninger begæres tinglyst i henhold til § 11 i Fødevareministeriets bekendtgørelse nr. 951 af 30. juli 2010 om tilskud til kommunale vådområdeprojekter.